AaB skal forsøge at gentage succesen fra sidste gang, holdet mødte OB, når AaB søndag hjemme tager imod fynboerne.

Det seneste indbyrdes opgør mellem AaB og OB endte i august med en 2-1 sejr til Kent Nielsens mandskab, et resultat som AaB nu vil forsøge at gentage. AaB er efter de seneste fem kampe pointfattige. De har blot givet et enkelt point. - Vi er meget bevidste om, at vi i de seneste fem kampe ikke har fået de point, vi på forhånd havde håbet på, men det er vigtigt, at vi bevarer den samme energi, vilje, motivation og koncentration, hvilket er forudsætningen for igen at hente sejre og point, siger Kent Nielsen. Han anerkender, at AaB nu møder et OB-hold, som er i gang med et tungt program, men samtidig har en bred og stærk trup, der kan håndtere opgaverne. - Det bliver helt sikkert intenst og spændende, og forhåbentlig kan den fine opbakning fra lægterne være med til at tvinge kampen i vores favør, siger Kent Nielsen, der først i morgen har den endelige trup på plads. Truppen vil umiddelbart efter lørdagens træningspas blive offentliggjort på aabsport.dk.